Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Ma muutun siin laval kohe tõeliselt rõõmsaks.
Sa ju tead, et Iiobil läks ikka väga kehvasti,
kuid ta läks sellest läbi.
Samas polnud ta sõpradest seal juures vähimatki abi.
Nad hoopis süüdistasid teda igasugu asjades,
nii et seis polnud üldse hea.
Iiobi 42:10 on öeldud:
"Ja Issand pööras Iiobi saatuse,
kui too palvetas oma sõprade eest;
ja Issand andis Iiobile kahekordselt kõike, mis tal oli olnud."
Kui ta palvetas oma sõprade eest.
Ma võiks ju kuulutada teile mõnda rõõmsat sõnumit,
nii et te kõik kablutaksite siit rõõmsana minema,
kuid samas see ei toimiks su elus,
kui sa ei lõpeta teiste peale pahane olemist.
Jumala tõotustega käivad kaasas omad tingimused.
Usk ei toimi, kui me ei ela armastuses.
Galaatlastele 5:6 ütleb,
et usk on tegev ja saab oma väe vaid armastuse kaudu.
Armastus annab ja armastus andestab.
Liiga paljud kristlased on pahased,
kuid su elus pole nii palju päevi,
et kulutada neid kellegi peale vihane olemisele,
kui see keegi naudib elu täiega ega teagi, et sa ta peale pahane oled.
Aamen?
"Nad ei kohelnud mind õigesti!"
Kumma variandi sa pigem valiksid:
kas selle, et nemad tasuks sulle oma eksimuste eest,
või et Jumal seda teeks?
Ma küsisin su käest,
kas tahad tõesti veeta kogu oma elu selle nimel,
et panna sinu vastu eksinu seda sulle heastama,
või oleks parem usaldada ta Jumala hoolde,
paluda ta eest ja lasta Jumalal heastada kogu lugu?
Jumal ütleb: "Mina tasun sulle, mina olen see, kes kompenseerib."
Miks siis mitte lihtsalt uskuda,
et haiget saanud inimesed teevad teistelegi haiget
ja kes iganes sulle haiget tegi,
tegi seda mõnest isiklikust valust lähtuvalt,
või ka teadmise puudumise tõttu.
Mis kasu siis sellest oleks vihata kedagi,
kes nagunii on juba omadega ja oma suhtes Jumalaga metsas?
Pole siis ime, et Jumal ütleb: "Palvetage oma vaenlaste eest.
Palvetage inimeste eest, kes niimoodi käituvad.
Hoolige neist piisavalt, et näha neid üks päev taevas."
Ärga aidake Saatanale kaasa nende hävitamisel
neid ka omalt poolt vihates.
Lootus on see, mis toob muutuse.
Kui tahad, et keegi su elus muutuks,
ära mine sõbraga lõunale ja ütle: "Karl ei muutu küll kunagi!"
See on mu parim emalik pilk.
Sest emadel on oma kindlad pilgud, mille peale sa tead, et...
Tead küll - see üks pilk.
Nii et ma vaatan teid ka täna selle pilguga.
Ei mingit inimeste peale pahane olemist enam!
Jumalal on topelt õnnistused varuks su jaoks
ja ma tahan, et need kätte saaksid.
Lootus toob me ellu ühe muutuse.
Toon siinkohal ruttu esile mõned viisid, kuidas muutus ei tule.
Need on juhuks, kui tahad jätkata oma aja raiskamist.
1. Mure ja ärevus ei muuda kohe kindlasti midagi.
2. Võitlemine ja pettumus ei muuda ka midagi.
3. Püüe muuta olukordi ilma Jumalata ei toimi ka mitte.
Ainult alandlikud on need, kes saavad abi.
4. Geniaalsed ideed.
"Oh, ma tean, mida peab tegema!"
Saara.
"Oi!
Ma tean, et mina küll enam lapsi ei saa,
mistõttu annan oma teenijanna oma mehe käsutusse
ja...
siis nad võivad olla vahekorras ja nii ma saangi endale lapse!"
Kui palju Ismaele on sul olnud, oodates oma Iisakut?
Saara väsis ootamast, mistõttu ta tuli "geniaalsele" ideele.
"Oi!"
Ja muidugi ta saigi selle lapse,
kelle nimeks sai Ismael ehk tõlkes "sõjamees".
Ja sõjamehe nad ka said!
Sa võid küll saada oma Ismaeli, kui tahad,
kuid sul kulub aastaid ta mähkmete vahetamiseks.
Osad teist saavad enam kui hästi aru, millest räägin,
mõeldes: "Just nii! Just seda ma teengi!"
5. Muutus ei tule läbi oma praegust elu vihates.
"Ma vihkan oma elu! Tahaks hoopis teistsugust elu!"
Lepi oma eluga sellisena nagu see on
ja vaata, kui heaks suudad selle muuta.
"Aga ma ei meeldi iseendale! Mulle ei meeldi olla mina."
Sorry, aga pead leppima iseendaga, kuna kõik teised on juba võetud.
Sa ei saa ju olla mina, sest minul on mina.
Paljud inimesed ei meeldi iseendale,
kuid sa oled see, kes sa oled.
"Aga ma ei meeldi iseendale!"
Sel juhul ootab sind ees õnnetu elu.
Miks?
Sest kuhu iganes sa ka ei läheks, sa leiad eest iseenda.
Sa ei saa sekundikski iseendast lahti.
Pead minema vetsu iseendaga,
sööma ja magama iseendaga,
sõitma autoga iseendaga.
"Aga ma ei meeldi endale!"
Kuule katsu olla! See on nii nagu see on.
Aamen?
6. Ajaraiskamine on seegi,
kui sa ei naudi teekonda sellest, kus oled, sinna, kuhu oled teel
7. Isekusest ja enesekesksusest pole samuti kellelegi tolku olnud.
See ei tee sind kindlasti mitte rõõmsaks.
Võtan siinkohal hetke, et rääkida, kui oluline on olla helde ja andja.
Sest kui tahad elus midagigi saada, pead ka midagi külvama.
See on Jumalariigis toimiv seadus.
Mul on siin ühed seemned.
Oletame, et näen seda pakendit ja mõtlen:
"Wau, mulle väga meeldiksid sellised tomatid.
Kenakesed teised."
On vaid üks viis, kuidas neid saada.
Pean loobuma osadest neist seemnetest
ja külvama need.
Aamen?
Tahan jagada teiega ühte lugu,
kuna see, mis me ühiskonnas täna toimub,
on see, et usklike andmine on kahanemas.
Nii lihtsalt on.
Kuid ma ei taha jätta jagamata abi, mida inimesed vajavad,
kuna nad lihtsalt ei mõista, kui oluline on olla helde.
Osa sellest on tingitud asjaolust,
et andmisest ei räägita enam nii jõuliselt kui varasematel aegadel.
Seetõttu otsustasin, et vastavalt ka Jumala juhtimisele
tahan õpetada rohkem andmisest.
Üks põhjusi, miks sellest ei õpetata,
on selles, et inimesed vihastavad selle peale.
"Jaa, jaa - õpetad vaid seepärast, et tahad raha saada!"
Kuule katsu olla!
Ma olen 71,5 aastane.
Kui ma tahaks...
No kuule!
Ma ei tee seda selleks, et su raha saada!
Mul on oma maja, auto ja 11 lapselast ning kiiktool,
kus kõiki oma lapsi kiigutada.
Nii et ma ei peaks seda kõike tegema.
Rääkimata veel selleks, et kelleltki raha saada.
Kõik, mis me teenistusele sisse tuleb,
läheb teist teedpidi välja, et aidata hädasolijaid üle maailma.
"Jaa, aga ma olen kuulnud selle ja tolle kohta!"
Aga mina ei ole see ja too!
Ilma peal on igasugu imearste ja tegelasi,
kuid see ei takista sind veel arsti juurde minemast,
kui häda käes on.
Saatanale meeldiks väga, kui me kardaks õpetada andmisest,
sest see on tegelikult üks olulisemaid asju, mida õppida.
Luuka 6:38 "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe."
Malaki 3:10 "Tooge kõik kümnis täies mõõdus varaaita,
et mu kojas oleks toitu...
Tõesti, ma avan teile taevaluugid ja kallan teile õnnistust küllastuseni."
Aamen?
Jumal ei vaja meie raha, küll aga vajame meie andmist.
Meie vajame andmist.
Miks siis küll on nii raske millestki loobuda?
Oma väikesest rahanutsust.
1 Kuningate 17 ptk's on üks lugu, mida soovitan teil omal käel lugeda,
kuna meil pole täna nii palju aega selleks.
Eelija oli suur prohvet, kelle maal valitses nälg.
Ta elas ühe oja kaldal ja Jumal toitis teda üleloomulikult.
Oja pakkus talle vett ja kaarnad tõid talle toidust.
Kuid siis on Piiblis öeldud, et see oja kuivas ära.
Kui su oja kuivab ära, annab Jumal märku, et aeg on liikuda.
Jumal ütles Eelijale: "Mine Sareptasse,
sest ma olen pannud seal ühe lesknaise valmis,
kes saab kandma hoolt su eest."
Nii et ta läks ja leidis ka selle lesknaise sealt,
kes oli minu meelest vaene, katki, masendunud
ja enesetapu kalduvustega.
Ma ausõna ei mõtle seda välja.
See on see, kelle juurde Jumal Eelija saatis.
Eelija vist mõtles:
"Jumal kuule, mulle meeldis see kaarnate varustus rohkem!"
Milleks saata maa suurimat prohvetit;
eeldavasti läbi aegade suurimat prohvetit,
kellegi juurde, kes oli sellises seisus.
Kellegi juurde, kes kui prohvet küsis temalt pisut süüa, vastas:
"Mul endalgi on vaid õige pisut jahu ja õli,
millest jagub vaid ühe koogikese tegemiseks.
Sellest jagub vaid pool ja pool mulle ja mu pojale,
mispeale me sööme selle ära ja siis sureme."
Ütlesin ju, et ta oli enesetapu kalduvustega.
Ta keskendus pigem surmale kui elamisele.
Kuid Eelija ütles:
"Mine tee, nagu sa oled öelnud!
Aga esmalt valmista sellest mulle pisike kook." (1 Kuningate 17:13).
Eks see ole juba teada,
kuidas seda tänapäeva meedias kajastataks.
"Tele-evangelist tuli linna
ja röövis vaest, murtud, masendunud ja enesetapu kalduvustega lesknaist."
Aamen?
Jumal oleks võinud jätkata Eelija üleloomulikku varustamist,
mistõttu Eelijal polnud seda lesknaist vaja.
Ta ei vajanud tema toitu, küll aga vajas lesknaine imet
ja selleks, et seda saada, pidi ta külvama seemne.
Kuuled sa mind?
Sa ei saa kogeda lõikust oma elus ilma seemneid külvamata.
Kui sa vajad lootust, jaga seda ise ka kellelegi.
Kui vajad läbimurret, panusta kellegi teise läbimurdesse.
Kui sa teed midagi kellegi teise heaks, teeb Jumal midagi sinu heaks,
tehes seda mitmeid kordi suuremal moel.
Aamen.
8. Süü -ja hukkamõistu tunne kõigi mineviku eksimuste pärast
ei lase samuti muutustel tulla.
Lase neil ometigi minna, saa neist üle ja mine koos Jumalaga edasi!
Täna!
Mitte mõnel muul päeval, aga täna!
9. Abi otsimine eelkõige inimestelt ja mitte Jumalalt.
Järgnevalt aga 7 moodust, kuidas muutus tuleb.
Filiplastele 4:6
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises..."
Palve.
Palve ühes tänutundega selle eest, mis sul juba on.
Kui oled negatiivne ja turris asjade pärast, mis sul juba on,
miks peaks Jumal andma sulle lisamaterjali, mille pärast vinguda?
Me elud peavad olema rajatud tänulikkuse vundamendile,
kus sa tänad Jumalat kõige eest,
sest see on Jumala tahe kõigi suhtes, kes on Jeesuses Kristuses.
Täna Jumalat kõige eest!
Seetõttu ka on mu päevasõnade raamat
täis 365 päeva tänu.
Peame harjutama tänulikkust seni, kuni see meile omaseks saab.
Kui tänulik sa oled?
Ma tahaksin olla kogu planeedi kõige tänulikum inimene.
Aamen?
Mul on veel arenguruumi.
Piibel ütleb: "Olge tänulikud ja öelge see välja."
Ainuüksi tänulikkusest ei piisa - see tuleb ka välja öelda.
Me peame näitama üles tänu inimeste suhtes.
Peame ütlema nii Jumalale kui teistele inimestele,
kui tänulikud me oleme selle eest, mida Ta on me eludes teinud.
Palve on nii võimas!
Las sellest aastast saada aasta, kus palvetad rohkem kui eales varem.
Ma ei räägi vaid põlvili olemisest kusagil salajases paigas,
vaid läbi päeva palves olemisest.
Ma palun Jumalalt abi selleks kõigeks.
Nii ütlesin tänagi hommikul: "Jumal, aita!
See on Sinu töö, nii et see on ka Sinu teha."
Ja kui olen siin lõpetanud, tahan ka tänada Teda selle eest.
Lennukisse astudes palun turvalist teekonda koju
ja restorani minnes tänan Teda hea toidu eest.
Aamen?
Palveta läbi kogu päeva.
Matteuse 7:7-8
Olgu su ootused kõrged!
"Paluge, ja teile antakse,
otsige, ja te leiate,
koputage, ja teile avatakse,
sest iga paluja saab ja otsija leiab ja igale koputajale avatakse!"
Ma ütlen vahel Jumalale ja üldse mitte lugupidamatult:
"See on Su Sõnas kirjas ja ma ei jää enne vait,
kuniks olen näinud seda sündimas."
Kas siis oma elus või kelle iganes eest ma ka ei paluks.
See ei tähenda lugupidamatust,
vaid järjepidevust, mida Piibel meile õpetab.
See pole mingi "Sa võlgned mulle!" suhtumine,
vaid Jumala Sõna esile toomine Jumala enda ees.
Piiblis on öeldud, et paluksime välja Jumala Sõna
ja tuletaks Jumalale meelde Tema tõotusi.
"Jumal, see on see, mida oled öelnud
ja ma ootan, et see sünniks mu elus
või kellegi teise elus, kelle eest palvetan."
Olgu su ootused kõrged!
2. Kohtle teisi hästi ajal, mil ootad oma tõotuste täitumist.
3. Palveta ja vaata.
Oota ootusärevalt muutust, mida igatsed näha.
4. Oota kannatlikkuse ja õige suhtumisega.
5. Ole ooteajal õnnistuseks teistele.
6. Täida oma kohuseid, ja usalda oma mured Jumala hoolde.
7. Ära lase sellel, mida näed, end häirida.
Roomlastele 8:24-25
Kas meil pole täna lõbus?
See on üks rõõmupaik.
"Sest me oleme päästetud lootuses.
Ent juba nähtava lootmine ei ole lootus:
kes siis loodab seda, mida ta näeb?
Kui me aga loodame seda, mida me ei näe,
siis me ootame seda kannatlikult."
Ma peaks selle uuesti lugema.
Lootus on see, kui sa ei näe,
mistõttu sa ei saa muutuda lootusetuks,
kui sa ei näe midagi sündimas.
See on just see aeg, kus sa vajad lootust.
Meil on lootust seni, kuni näeme loodetavat sündimas.
"Sest me oleme päästetud lootuses.
Ent juba nähtava lootmine ei ole lootus:
kes siis loodab seda, mida ta näeb?
Kui me aga loodame seda, mida me ei näe,
siis me ootame seda kannatlikult."
Mina tahan olla lootuse vang. Aga sina?
Heebrealastele 11:1
"Aga usk on kindel usaldus selle vastu, mida oodatakse,
ja veendumus selles, mida ei nähta."
Lootus on kui deposiit kõigi heade asjade osas, mis on ootel.
Nii et ole lootuse vang.
Õpetussõnad 13:12 ütleb:
"Pikk ootus teeb südame haigeks..."
Me alustasime juba neljapäeva õhtul tõeliselt kinnitava sõnumiga Jumalalt,
et Ta saab sel nädalavahetusel vabastama inimesi depressioonist.
Ja ka kõiki selle inimese kaaskondlasi.
Jeesus ütles: "Vaadake üles, sest teie lunastus on lähedal."
Ta on meie au ja peade ülestõstja.
Igasugune rõhumine, heitumus, masendus, rusutus, meeleheide -
kogu see kupatus on hingevaenlaselt.
Kuid see pole see, kuidas Jumal tahab, et elaksime.
See pole see saatus me jaoks, mille eest Jeesus maksis verehinna.
"Pikk ootus..."
Tegelikult saab kogu see jama alguse sellest,
et meil pole üldse lootust
ja see on see, mis teeb südame haigeks.
Süda jääb sellest haigeks.
Seetõttu kuulutan täna,
et kui sa tahad olla lootuse vang;
kui sa usud ja loodad, et sinuga sünnib midagi head iga päev
Ma ei saa sulle täpselt öelda, mis päeval su vastus saabub.
Küll aga saan öelda,
et oled iga ootamise päevaga rõõmsam kui siis,
kui ootaksid hirmu, mure, ärevuse, pinge ja enese jõus tegutsemisega,
olles õnnetu ja vihates oma elu.
Mina ootan,
et Jumal teeks suuri asju.
Ma ootan, et Jumal teeks suuri asju.
Tead, ma väsin ära neid konverentse tehes.
Ma ärkan laupäeva hommikul juba üsna väsinuna,
kuid ma loodan alati,
et Jumal tasub mulle ühel või teisel moel
selle raske töö eest, mida teen.
Nii et ootan alati uudishimuga, mida Jumal saab tegema?
Ma ootan, et Ta teeks midagigi.
Kuidas oleks, kui hakkaksid nautima Jumalaga olemist?
Oleksid Tema poeg või tütar ja laseksid Tal enda eest hoolt kanda.
Kuidas oleks, kui laseksid oma religioossel suhtumisel minna
ja ütleksid: "Jumal, oled igavesti mu parim sõber!"
Aamen?
Ja ma usun, et midagi head saab sündima
mulle ja läbi minu
nii täna kui iga päev, aamen.
Las ma korrata seda veelkord:
oota, et midagi head saab sulle sündima
nii täna kui iga päev.
Täna pakume sulle mu raamatut: "Olgu su ootused kõrged!"
ja kahte CD'd "Elades lootusega".
Usun, et on aeg mõista,
et meil on palju enam oodata, kui me arvatagi võiks.
Õpetussõnades 22:9 on öeldud:
"Kes on helde, seda õnnistatakse."
Olen näinud inimeste eludes lugematuid imesid
tänu andmise väele.
Piibel ütleb: "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe."
Usun, et andmine on üks suuremaid eesõigusi,
mis meil on.
Seetõttu tahan ka õpetada sulle andmise väest,
juhuks, kui sa juba pole teadlik sellest.
Seetõttu kutsume sind täna üles toetama selle saate tegemist.
Kui naudid seda saadet,
oleks ka õiglane anda omalt poolt tagasi selle heaks.
Mulle ei meeldi ühepoolsed suhted ja vaevalt, et sullegi.
Seetõttu loodan ja palun,
et see saade mängib olulist rolli su elus
ja on sulle suureks toeks.
Seetõttu palun, et aitaksid ka meid.
Mitte vaid selleks, et neid saateid eetris hoida,
aga ka selleks, et jõuda paljude teisteni
üle kogu maailma,
kes vajavad ka lootust ja abi.
Seetõttu tee oma annetus ja aita meid selle saate tegemisel.
Suur tänu sulle!
Joyce nimetab seda rõõmu raamatuks ja igati õigustatult.
"Olgu su ootused kõrged!" räägib sellest,
kuidas oodata millegi hea sündimist iga päev.
Lisaks veel 2 CD'd "Elades lootusega",
mis pakuvad praktilisi viise,
kuidas omada vankumatut usku Jumalasse
ja olla vaba meeleheitest.
Telli need materjalid ekraanil oleva info põhjal.
Ära maga maha oma võimalust näha Joyce'i ka päris elus.
Inspireeriv ülistus
ja elumuutev õpetus.
Joyce Meyer külastas Pariisi ja Rotterdami 2015. a mais.
Saamaks rohkem infot tema järgmiste konverentside kohta,
külasta tema kodulehekülge www.joycemeyer.com
Olen põnevil erinevatest juhtimiskonverentsidest,
millel osalemine on minu jaoks suureks auks ja eesõiguseks.
Saan jagama õpetust, mille osas usun, et see on elumuutev.
Tahan pakkuda sulle parimat, mis mul on.
Seetõttu tahan julgustada sind registreeruma kohe praegu.
Hingevaenlane tahaks, et lükkaksid seda edasi
ja unustaksid kogu loo,
kuid sa tee oma plaanid juba praegu!
Täpsem info konverentside kohta www.joycemeyer.com
ON SUL HETK?
VAATA SEDA
Milles siis peitub mu lootus?
LOOTUS JUMALAS
"Miks sa oled nii rõhutud, mu hing? Looda Jumala peale!"
"Jumal, ma mäletan läbimurdeid, mis mul on olnud koos Sinuga."
"Aga Taavet kinnitas ennast Issandas, oma Jumalas."
Jne., jne., jne.
"Ta annab oma inglitele sinu pärast käsu..."
"Jumal ei jäta kedagi häbisse."
Ja üsna pea sa mõtled: "Ma saan sellega hakkama!"
Sest Jumala Sõna on toitnud mu hinge.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.